বাংলাদেশ পোলট্রি ফার্মস অ্যাসোসিয়েশনের সভাপতি মসিউর রহমান প্রথম আলোকে বলেন, পোলট্রি বর্জ্য পরিবেশের ক্ষতি করে এবং রোগ ছড়ায়। কিন্তু নতুন শিল্প বলে বর্জ্য ব্যবস্থাপনা ও পরিবেশের বিষয়গুলো গুরুত্ব কম পেয়েছে। তিনি আরও বলেন, ‘আমরা সরকারকে বলেছি নতুন খামারের অনুমোদন দেওয়ার সময় বর্জ্য পরিশোধনের বিষয়টি যেন নিশ্চিত করা হয়। আর পরিদর্শনের সময় পুরোনো খামারগুলোকে এ ব্যাপারে সতর্ক করতে হবে।’